Teodoro Ballo Tena

Teodoro Ballo Tena, naixito de Zaragoza (comarca de Zaragoza) o 25 de marzo de 1866 y muerto en ixa mesma capital o 5 d'agosto de 1962, estió un destacato musico (vriolinista) y director d'orquesta aragonés.

Formato en Madrit con o vriolonista Jesús Monasterio (o millor vriolinista antis d'o navarro Pablo de Sarasate), desembolicó a suya carrera musical en ixa ciudat, plegando mesmo a fer parte d'a Orquesta d'o Teatro Real de Madrit. Tamién estió segundo director d'a orquesta d'o Gran Casino de Sant Sabastián, en o País Basco.

Antiparte, establió una Academia en a suya ciudat natal, a on formó a destacatos musicos y compositors aragoneses (como Rafael Martínez del Castillo, chermano de Florián Rey, u Pablo Luna Carné).

 Vinclos externos 
  Teodoro Ballo Tena en a Gran Enciclopedia Aragonesa.

Categoría:Directors d'orquesta d'Aragón
Categoría:Muertos en Zaragoza
Categoría:Naixius de Zaragoza
Categoría:Vriolinistas d'Aragón
Categoría:1866 (naixencias)
Categoría:1962 (muertes)